
Comunism pe pâine: 0 HG a Guvernului Ciolacu 
prevede interdicția de a folosi maşina personală 
mai mult de 6.500 de km/an. Până în 2050, 
98% dintre mașinile pe benzină și motorină 
trebuie să fie ELIMINATE 


Radu Ursan 12/12/2023 

Sursa foto: Viorel Simionescu 


În timp ce românii îl sărbătoreau pe Moș Nicolae, guvernul Marcel Ciolacu adopta, prin 
Hotărâre de Guvern, „Strategia pe termen lung a României pentru reducerea emisiilor de 


gaze cu efect de seră — România Neutră în 2050”. 


Lecturarea acestui document dă fiori oricărei persoane care ţine la proprietatea privată și la 
libertate. Conform „Strategiei”, Guvernul PSD-PNL își propune să reducă emisiile de CO2 


din transporturi cu 82% faţă de anul 1990. 


Cu alte cuvinte, executivul condus de Marcel Ciolacu vrea să existe și mai puţine mașini 


decât erau în 1990, după ani de restricţii impuse de regimul Ceaușescu. 


Așadar, cei mai vizaţi de această „Strategie” sunt oamenii obișnuiți, proprietari de maşini 
personale. Astfel, Guvernul a decis ca până în 2050, să mai rămână doar 2% mașini pe 


benzină, cele pe diesel dispărând complet. 


Cota de piaţă pentru 2050 va cuprinde 13% mașini hibrid plug-in, 65% mașini electrice, 20% 


mașini cu hidrogen. În rest, toate celelalte — de la hibrid, diesel, gpl — trebuie să dispară. 


Și dacă aţi reușit să rămâneţi cu mașina personală, Guvernul tot nu vă lasă-n pace. În 
maşina dvs trebuie să se ajungă la un „grad de ocupare” de 1,98 persoane/autovehicul. Cu 


alte cuvinte, nu veţi mai avea voie să circulaţi singur, ci doar însoţit. 


Dar asta nu e tot, din 2050, numărul anual de kilometri pe care să-l parcurgă un autoturism 


să fie de maximum 6.500. 


Afectaţi vor fi şi transportatorii: un vehicul de transport persoane trebuie să aibă un grad de 
ocupare de 9,36 de persoane pe un vehicul de transport persoane şi de 3,2 — 7.3 tone per 


autovehicul de transport marfă. 


Din 2050, numărul maxim de kilometri pe care să-l parcurgă anual un autovehicul destinat 
transportului de pasageri să fie de 64.500. Iar numărul maxim de kilometri parcurși anual 


de un autovehicul destinat transportului de marfă să fie de 8.900. 


Dacă vă întrebaţi cum se vor verifica toate acestea, este simplu: mașinile electrice sunt 
complet controlabile de la distanţă, fiind digitalizate. În momentul în care veţi depăşi „cota” 


de km alocaţi, autorităţile vor opri, pur și simplu, mașina. 


În 1989 era parfum faţă de ce urmează 


În mod stupefiant, dacă ţinem cont de faptul că tocmai vom sărbători 33 de la răsturnarea 
regimului de privaţiuni al lui Ceauşescu, documentul guvernamental dă vina pe români 
pentru că și-au cumpărat mașini după 1990. Mai rău, cu toată „goana după mașini”, a 


românilor,suntem în continuare mult sub media UE la acest capitol. 


„Transportul urban este o sursă majoră de emisii. Această realitate este constituită în 
principal din faptul că deplasările individuale cu autoturismul personal reprezintă o parte 
majoră a mișcărilor generale de transport din orașele româneşti, peste 76% din populaţia 


ţării rezidând în zonele urbane”. 


Conform strategiei, „un factor important pentru creşterea accelerată a emisiilor de gaze cu 
efect de seră o constituie creşterea susținută a numărului de autoturisme înmatriculate. 
Deși România se află încă sub media UE, numărul de vehicule la mia de locuitori a crescut 
constant în ultimii 20 de ani, ajungând la 261 de autoturisme la 1.000 de locuitori. În plus, 
vehiculele care circulă în orașe sunt vechi şi neeficiente din punct de vedere al consumului 
de carburant. În 2017, România a importat 520.000 de vehicule second-hand, care nu 
respectă cele mai exigente reglementări de mediu de la nivelul UE”, arată autorii 


„Strategiei”, citați de Jurnalul Naţional. 


Practic, autorii „Strategiei” vor să ne întoarcem la vremurile de dinainte de 89 când nu erau 


mașini pe străzi (foto), iar majoritatea oamenilor se înghesuia în transportul în comun. 


Strategia a intrat în vigoare din 7 decembrie, de la publicarea în Monitorul Oficial. 


lată cine sunt semnatarii acestui document, fără 
îndoială, istoric: 


Ion-Marcel Ciolacu, premier 


Romeo Simionescu -— viceprim-ministru, ministrul afacerilor interne 
Mircea Fechet — secretar de stat, ministrul apelor și pădurilor 
Sorin Mihai Grindeanu - Ministrul Transporturilor 

Sebastian - Ioan Burduja - Ministrul Energiei 

Adrian-loan Veştea - Ministrul Dezvoltării 

Adrian Câciu - Ministrul Investiţiilor și proiectelor europene 
Florin-lonuţ Barbu - Ministrul Agriculturii 

Simona Bucura-Popescu - Ministrul Muncii 

Ștefan-Radu Oprea - Ministrul Economiei 

Eduard Bachide — secretar de stat Ministerul Apărării Naţionale 
Ligia Deca - Ministrul Educaţiei 

Adriana Pistol — secretar de stat Ministerul Sănătăţii 
Bogdan-Gruia Ivan - Ministrul Cercetării 

Marcel-loan Boloș — Ministrul Finanţelor 


Daniela Anda Grigore Gîtman — secretar de stat Ministerul Afacerilor Externe. 


În acest context, amintim și că Parlamentul a adoptat Legea Mobilităţii Urbane durabile, 
care stabilește felul în care se va circula prin orașe. Prevederile, contestate doar de AUR, 
sunt în mare parte, din „Strategia” România Neutră: „stimularea” cetăţenilor să renunţe la 


mașini în favoarea transportului în comun și a mersului pe jos. 


Tot în 2023 s-a adoptat și legea „orașelor de 15 minute”. 


